Vtákopyskovité

Vtákopyskovité (lat. Ornithorhynchidae) sú jedna z dvoch žijúcich čeľadí cicavcov radu kloakovce (vajcorodce). Do tejto čeľade patrí napríklad rod vtákopysk (Ornithorhynchus).

Systematika 
Súčasné zloženie čeľade 
čeľaď vtákopyskovité (Ornithorhynchidae):Timothy F. Flannery, Thomas H. Rich, Patricia Vickers-Rich, Tim Ziegler, E. Grace Veatch & Kristofer M. Helgen (2022) A review of monotreme (Monotremata) evolution, Alcheringa: An Australasian Journal of Palaeontology, DOI: 10.1080/03115518.2022.2025900
rod †Monotrematum - zahŕňa jediný druh Monotrematum sudamericanum; tento taxón sa občas považuje za súčasť rodu Obdurodon (ako Obdurodon sudamericanum)Bino, Gilad & Kingsford, Richard & Archer, Michael & Connolly, Joanne & Day, Jenna & Dias, Kimberly & Goldney, David & Gongora, Jaime & Grant, Tom & Griffiths, Josh & Hawke, Tahneal & Klamt, Melissa & Lunney, Daniel & Mijangos, Jose & Munks, Sarah & Sherwin, William & Serena, Melody & Temple-Smith, Peter & Thomas, J. & Whittington, Camilla. (2019). The platypus: evolutionary history, biology, and an uncertain future. Journal of Mammalogy. 100. 308-327. 10.1093/jmammal/gyz058.
rod †Obdurodon
rod vtákopysk (Ornithorhynchus) - zahŕňa jediný recentný druh vtákopysk divný

Rody vyňaté z čeľade 
Staršie sa do čeľade vtákopyskovité niekedy zaraďoval aj rod Steropodon, ktorý sa dnes už zaraďuje do čeľade Steropodontidae. Rozhodnutie o jeho presune bolo založené na odlišnostiach, ktoré boli zistené z časti dolnej typovej čeľuste rodu Steropodon, nájdenej v súvrství Griman Creek v blízkosti mestečka Lightning Ridge v Novom Južnom Walese v Austrálii.

Na začiatku 21. storočia sa občas do čeľade vtákopyskovité zaraďoval aj rod Teinolophos (alternatívne sa zaraďoval napr. do čeľade Steropodontidae).RICH, T. H. et al. Monotreme nature of the Australian Early Cretaceous mammal Teinolophos 2001 Rowe T., Rich T. H., et al (2008) The oldest platypus and its bearing on divergence timing of the platypus and echidna clades, Proceedings of the National Academy of Sciences 105 4, 1238-1242  Podľa Rich et al. 2016 však bol rod Teinolophos dosť odlišný od zástupcov čeľade vtákopyskovité; ukázalo sa, že nemal zobák, chrup mal podobnejší vyšším cicavcom, ale stále sa u neho zachovali primitívne uši napojené na čeľusť. V roku 2022 bolo navrhnuté premiestniť tento rod do vlastnej čeľade, Teinolophidae.

 Zdroje 

 Iné projekty 


Kategória:Kloakovce